Diari Oficial de la Generalitat Valenciana


Sumari del DOGV 4214, del 21-03-2002 (2002/2771)

RESOLUCIÓ de 14 de març de 2002, de la Direcció General de Centres Docents, per la qual s'adscriu una escola infantil a un col·legi d'Educació Primària i un centre d'Educació Infantil i subvencionat a un centre concertat d'Educació Primària, a l'efecte de l'escolarització de l'alumnat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4214

Data del DOGV
:   21-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/2771


Data del document
:   14-03-2002

Organisme emissor
:   Conselleria de Cultura i Educació

Tipus de document
:   Resolució

Anàlisi jurídica

 Descriptors 

:   * València
    * Bétera
    * ensenyament privat

RESOLUCIÓ de 14 de març de 2002, de la Direcció General de Centres Docents, per la qual s'adscriu una escola infantil a un col·legi d'Educació Primària i un centre d'Educació Infantil i subvencionat a un centre concertat d'Educació Primària, a l'efecte de l'escolarització de l'alumnat. [2002/X2771]
  
El Decret 87/2001, de 24 d'abril, de Govern Valencià, pel qual es modifica parcialment el Decret 27/1998, de 10 de març, que regula l'admissió de l'alumnat als centres docents no universitaris de la Comunitat Valenciana sostinguts amb fons públics, determina en l'article 10 que la Conselleria de Cultura i Educació podrà efectuar, d'ofici, les adscripcions d'escoles d'Educació Infantil a col·legis d'Educació Primària. Així mateix, també determina que els centres concertats o subvencionats podran ser adscrits a altres centres concertats a instància del titular, després de l'estudi previ de les necessitats d'escolarització i segons la planificació efectuada.
  
D'altra banda, per al curs 2002/2003 s'han presentat, per part dels titulars dels centres concertats i subvencionats, noves sol·licituds d'adscripció. Per tot això, és necessari resoldre els nous casos que es presenten, a efectes d'adscripció, per al curs 2002/2003.
  
Analitzades les propostes elevades per les direccions territorials de Cultura i Educació i acompanyades dels informes de la Inspecció Educativa, i en virtut del qual es disposa en l'apartat tercer i la disposició final primera de l'Ordre de 3 d'abril de 1998 de la Conselleria de Cultura, Educació i Ciència, per la qual es regula el procediment d'admissió d'alumnes, resolc:
  
Adscriure, a l'efecte de l'escolarització de l'alumnat, l'Escola Infantil de 2n Cicle que s'assenyala en l'annex I al Col·legi d'Educació Primària que s'hi indica.
  
DISPOSICIÓ ADDICIONAL
  
La present resolució s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Esta resolució entrarà en vigor l'endemà de la seua publicació en el Diari Oficial de la Generalitat Valenciana, si bé tindrà efecte a partir del curs 2002/2003.
  
Segona
  
Contra esta resolució, que no esgota la via administrativa, podrà interposar-se recurs d'alçada davant el conseller de Cultura i Educació, en el termini d'un mes de l'endemà de la seua publicació, d'acord amb l'article 114 de la Llei de Règim Jurídic de les Administracions Públiques i del Procediment Administratiu Comú.
  
Tot això, sense perjudici que se'n puga interposar qualsevol altre que s'estime oportú.
  
Tercera
  
Adscriure el centre que s'indica en l'annex II, amb efectes d'escolarització de l'alumnat per al curs 2002/2003. L'ampliació, si escau, d'esta adscripció a altres cursos escolars a partir de 2003, hauria de ser objecte d'una nova sol·licitud i resolució.
  
València, 14 de març de 2002.- El director general de Centres Docents: Herminio García Cuadra.